Vallentunan kirkko

Vallentunan kirkko on Ruotsissa Vallentunan kunnassa sijaitseva kirkkorakennus. Se on rakennettu 1100-luvun lopussa pääosin harmaakivestä.Stockholms läns museum: Västra Vallentuna - Kyrkmiljön  Viitattu 2.8.2015. Alkuperäiset suunnitelmat edustivat romaanista tyyliä.Stockholms läns museum: Besöksmål - Vallentuna kyrka  Viitattu 2.8.2015.

Sakaristo on rakennettu 1200-luvulla. 1400-luvulla pidennettiin kuoria ja rakennettiin asehuone. Vanhasta sisustuksesta ei ole jäljellä paljoakaan. 

Kirkko vahingoittui pahasti vuonna 1857 salaman sytyttämässä tulipalossa, jonka jälkeen rakennusta on kunnostettu useita kertoja. Kirkonkellot sulivat ja ne jouduttiin valamaan uudestaan. Tulipalon jälkeen rakennus sai nykyisen ulkonäkönsä. Vanhaa ulkonäköä palautettiin 1937 tehdyssä arkkitehti Evert Millesin suunnittelemassa restauroinnissa. 

Evert Milles on suunnitellut myös kirkon länsipuolella sijaitsevan siunauskappelin vuonna 1951. Kirkon ympäristössä sijaitsee useita riimukiviä. 

Lähteet

Aiheesta muualla

 Kirkon esittely seurakunnan kotisivuilla  
 Bebyggelseregistret 
 Riimukivien esittely 

Luokka:Tukholman läänin kirkot
Luokka:Vallentunan kunta
Luokka:Ruotsin kivikirkot
Luokka:Kirkot Tukholman hiippakunnassa